03/11/2022 | Administración LocalProvincial
Deputación Provincial da Coruña
Servizo de Promoción Económica, Turismo e Emprego. Sección de Promoción Económica e Emprego
Resolución número 45152 de data 31/10/2022 de concesión definitiva de subvencións programa FO028A/BIS: subvencións dirixidas ás asociacións de cazadores/as da provincia da Coruña para actividades durante o ano 2022

Don VALENTÍN GONZÁLEZ FORMOSO, Presidente da Deputación Provincial da Coruña, Primeiro.-Mediante resolución da Presidencia 39403 do 22 de setembro de 2022, que foi publicada no BOP do 26 de setembro de 2022, concedeuse de forma provisional, as subvencións da convocatoria FO028A/BIS: CONVOCATORIA DO PROGRAMA DE SUBVENCIÓNS DE AGRICULTURA DIRIXIDO ÁS ASOCIACIÓNS DE CAZADORES/AS DA PROVINCIA DA CORUÑA PARA ACTIVIDADES DURANTE O ANO 2022, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar solicitude de reformulación ou de cambio de obxecto da subvención, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. Segundo.- Visto que finalizou o prazo concedido aos interesados, e analizada a documentación aportada, comprobouse que as entidades seguintes presentaron alegacións, e polos motivos que se sinalan de seguido: “. Solicitouse unha subvención superior ao importe mínimo establecido nas Bases, polo que non é correcto o motivo argumentado na resolución para desestimar a solicitude.”, “. Non se indica na resolución a puntuación desagregada obtida por cada entidade solicitante.” Terceiro.- Analizadas as alegacións, procede desestimalas dado que na Resolución de concesión provisional, na que son aplicados os criterios de asignación establecidos nas bases da convocatoria, figura información suficiente que motiva a concesión, e comunicouse individualmente a cada unha das entidades alegantes a información sobre: a distribución dos puntos, as puntuacións que obtiveron de forma desagregada, e a porcentaxe resultante da subvención solicitada. Estes motivos non desvirtúan a fundamentación da concesión provisional debendo en consecuencia ser desestimadas. Vistos os antecedentes sinalados, e os informes do Servizo de Promoción Económica, Turismo e Emprego e o informe do Servizo de Fiscalización.1º.- Desestimar as alegacións presentadas nos expedientes, que máis abaixo se indican, de acordo co exposto nos antecedentes, xa que estes motivos non desvirtúan a fundamentación da concesión provisional.2º.-Aprobar a concesión das subvencións correspondentes ao programa FO028A/BIS: Convocatoria do programa de subvencións de agricultura dirixido ás asociacións de cazadores/as da provincia da Coruña para actividades durante o ano 2022, seguintes: Total concedido 97.310,39€ 3º.- Autorizar ás entidades que o solicitaron para que poidan concertar a execución do obxecto da subvención con persoas vinculadas á entidade, cumprindo os requisitos establecidos nas bases reguladoras desta convocatoria e no artigo 29.7. d da Lei 38/2003, do 17 de novembro, xeral de subvencións (O importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). 4º.- Dispor o gasto das subvencións concedidas con cargo á seguinte aplicación orzamentaria: 0510/4141/481, fase A, referencia nº 22022003593, operación nº 220220029537, importe: 97.310,39€. 5º.- Denegar a concesión das subvencións correspondentes ao programa FO028A/BIS: Convocatoria do programa de subvencións de agricultura dirixido ás asociacións de cazadores/as da provincia da Coruña para actividades durante o ano 2022, as entidades sen animo de lucro seguintes polos motivos que se indican: 6º.- Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, de 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 2 de novembro de 2022 O presidente, A secretaria Valentín González Formoso Amparo Taboada Gil